Document ID: 32012D0144

DECIZIA DE PUNERE ÎN APLICARE 2012/144/PESC A CONSILIULUI
din 8 martie 2012
privind punerea în aplicare a Deciziei 2010/656/PESC de reînnoire a măsurilor restrictive impuse împotriva Côte d’Ivoire
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 31 alineatul (2),
având în vedere Decizia 2010/656/PESC a Consiliului din 29 octombrie 2010 de reînnoire a măsurilor restrictive impuse împotriva Côte d’Ivoire (1), în special articolul 6 alineatele (1) și (2),
întrucât:
(1)
La 29 octombrie 2010, Consiliul a adoptat Decizia 2010/656/PESC.
(2)
Pe baza unei revizuiri a listei persoanelor și entităților cărora li se aplică măsurile restrictive prevăzute în Decizia 2010/656/PESC, Consiliul consideră că nu mai există motive pentru menținerea anumitor persoane pe lista respectivă.
(3)
În plus, informațiile referitoare la o persoană de pe lista din anexa I și la persoanele de pe lista din anexa II la Decizia 2010/656/PESC ar trebui actualizate,
ADOPTĂ PREZENTA DECIZIE:
Articolul 1
În anexa I la Decizia 2010/656/PESC, rubrica referitoare la persoana următoare:
Désiré Tagro
se înlocuiește cu rubrica din anexa I la prezenta decizie.
Articolul 2
Anexa II la Decizia 2010/656/PESC se înlocuiește cu textul care figurează în anexa II la prezenta decizie.
Articolul 3
Prezenta decizie intră în vigoare la data adoptării.
Adoptată la Bruxelles, 8 martie 2012.

Labels: 18
5
11